rejauldu/bengali-wikipedia huggingface dataset:
কাঁকুড়গাছি হল ভারতের পশ্চিমবঙ্গ রাজ্যের রাজধানী কলকাতা শহরের উত্তর-মধ্যাঞ্চলের একটি এলাকা। এটি একটি বহুজাতিক আবাসন ও বাণিজ্যিক এলাকা তথা কলকাতার অন্যতম সমৃদ্ধ অঞ্চল।   ইতিহাস  ২০১৫ সালে কাঁকুড়গাছি অঞ্চলে একটি জাল নোট তৈরির চক্র ধরা পড়ে। এই চক্র পাঁচ বছর ধরে ভারতীয় ও মার্কিন যুক্তরাষ্ট্রের নোট জাল করছিল।   পরিবহণ ব্যবস্থা  কাঁকুড়গাছি বাস ও অটোরিক্সা রুটের মাধ্যমে কলকাতার অন্যান্য অঞ্চলের সঙ্গে যুক্ত। যদিও ২০১৪ সালের পরিস্থিতি অনুসারে, এই অঞ্চলের অনেক রাস্তার অবস্থা বেশ খারাপ।   অর্থনীতি  কাঁকুড়গাছিতে প্রথমে প্যান্টালুনের একটি বড়ো আউটলেট তৈরি হয়। পরে এখানে তানিসক, ফ্যাবইন্ডিয়া, কউটন্স ও এম. পি. জুয়েলার্সের দোকান তৈরি হয়। এরপরই কাঁকুড়গাছি অলংকার ব্যবসার অন্যতম কেন্দ্র হয়ে ওঠে।   দর্শনীয় স্থান  •	রামকৃষ্ণ মঠ (যোগোদ্যান) – রামকৃষ্ণ পরমহংসের শিষ্য রামচন্দ্র দত্ত স্থাপিত রামকৃষ্ণ সমাধি মন্দির ও মঠ।  তথ্যসূত্র   বিষয়শ্রেণী:উত্তর কলকাতার পাড়া বিষয়শ্রেণী:পূর্ব কলকাতার পাড়া বিষয়শ্রেণী:কলকাতার পাড়া
হেনরি খাবা ওলোঙ্গা (; জন্ম: ৩ জুলাই, ১৯৭৬, লুসাকা, জাম্বিয়া) জিম্বাবুয়ের প্রাক্তন ক্রিকেটার।   ক্যারিয়ার  হেনরি ওলোঙ্গা টেস্ট ক্রিকেটার হিসেবে ১৯৯৫ সালে পাকিস্তানের বিপক্ষে অভিষিক্ত হন। এসময় তার মাত্র ১৮ বছর ২১২ দিন বয়স ছিল।   খেলোয়াড়ী জীবন  ২০০৩ সালের বিশ্বকাপ ক্রিকেটে নামিবিয়ার বিপক্ষে খেলার সময় রবার্ট মুগাবে সরকারের গণতান্ত্রিক ধারা বর্জননীতির বিরুদ্ধে প্রতিবাদের অংশ হিসেবে অ্যান্ডি ফ্লাওয়ারের সাথে তিনিও কালো ব্যান্ড হাতে পরিধান করে খেলতে নামেন। ১০ ফেব্রুয়ারি তারিখে ফ্লাওয়ারসহ তিনি একটি বিবৃতি দেন:   তথ্যসূত্র   বহিঃসংযোগ  বিষয়শ্রেণী:জিম্বাবুয়ীয় ক্রিকেটার বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:১৯৯৬ ক্রিকেট বিশ্বকাপের ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:মনিকাল্যান্ডের ক্রিকেটার বিষয়শ্রেণী:মাতাবেলেল্যান্ডের ক্রিকেটার বিষয়শ্রেণী:নির্বাসিত জিম্বাবুইয়ান বিষয়শ্রেণী:জিম্বাবুয়ের ক্রিকেট ধারাভাষ্যকার বিষয়শ্রেণী:যুক্তরাজ্যে অভিবাসনকারী জিম্বাবুইয়ান
অনিতা গুহ (১৭ জানুয়ারি ১৯৩২ - ২০ জুন ২০০৭) ছিলেন একজন ভারতীয় বাঙালি অভিনেত্রী, যিনি মূলত পৌরাণিক ছায়াছবিতে অভিনয় করতেন। ১৯৭৫ সালে জয় সন্তোষী মাতে কেন্দ্রীয় চরিত্রে অভিনয় করে তিনি পরিচিত হয়ে ওঠেন। সম্পূর্ণ রামায়ণ (১৯৬১), শ্রীরাম ভরত মিলাপ (১৯৬৫), লুকোচুরি (১৯৫৮) ইত্যাদি ছায়াছবিতে তিনি অভিনয় করেছেন।   পেশাগত জীবন  ১৯৫০-এর দশকে সৌন্দর্য প্রতিযোগিতায় অংশগ্রহণকারী হিসেবে ১৫ বছর বয়সে তিনি বম্বে (অধুনা মুম্বই) আসেন। অভিনেত্রী হিসেবে তার প্রথম ছবি টাঙ্গেওয়ালী (১৯৫৫)। এরপর তিনি দেখ কবীরা রোয়া (১৯৫৭), সারদা (১৯৫৭), গুঞ্জ উঠি সেহনাই (১৯৫৭) ইত্যাদি বাণিজ্যসফল ছবিতে কাজ করতে থাকেন। গুঞ্জ উঠি সেহনাই-এর জন্য তিনি তার একমাত্র ফিল্মফেয়ার পুরস্কার মনোনয়ন পান সেরা সহ-অভিনেত্রী বিভাগে।   ব্যক্তিগত জীবন  তিনি অভিনেতা মানিক দত্তকে বিয়ে করেন। তাদের কোনো সন্তান ছিল না। স্বামীর মৃত্যুর পর তিনি মুম্বইতে একাই থাকতেন। ২০ জুন ২০০৭-এ হৃৎস্পন্দন বন্ধ হয়ে তার মৃত্যু হয়।   চলচ্চিত্রের তালিকা   সাল  চলচ্চিত্র  চরিত্র  উল্লেখ১৯৫৯ চাচা জিন্দাবাদ রেনু সম্রাট পৃথ্বীরাজ চৌহানকর্ণাটকীরাজ নর্তকী১৯৬২সঙ্গীত সম্রাট তানসেনহান্সাতানসেনের ভালবাসার আগ্রহ১৯৭৫জয় সন্তোষী মাদেবী সন্তোষী জনপ্রিয় ও স্মরণীয় চরিত্র১৯৭৮তুমহারে লিয়েশিলা দেবী   তথ্যসূত্র   বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:১৯৩২-এ জন্ম বিষয়শ্রেণী:২০০৭-এ মৃত্যু বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:বাঙালি অভিনেত্রী
নারায়ণ প্যাটেল হলেন ভারতীয় জনতা পার্টির একজন ভারতীয় রাজনীতিবিদ। তিনি ভারতীয় জাতীয় কংগ্রেসের প্রার্থী হিসাবে ২০১৮ সালে মধ্যপ্রদেশের মান্ধাতার বিধায়ক হিসাবে নির্বাচিত হন।  তিনি মধ্যপ্রদেশ বিধানসভা থেকে বিধায়ক পদ থেকে পদত্যাগ করেন এবং ২৩ জুলাই ২০২০-এ ভারতীয় জনতা পার্টিতে যোগ দেন   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ২০১৮-২০২৩
বড় মাছুয়া বাংলাদেশের পিরোজপুর জেলার অন্তর্গত মঠবাড়িয়া উপজেলার একটি ইউনিয়ন।   আয়তন  বড় মাছুয়া ইউনিয়নের আয়তন ৪,১৭২ একর।   প্রশাসনিক কাঠামো  বড় মাছুয়া ইউনিয়ন মঠবাড়িয়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম মঠবাড়িয়া থানার আওতাধীন। এটি জাতীয় সংসদের ১২৯নং নির্বাচনী এলাকা পিরোজপুর-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী বড় মাছুয়া ইউনিয়নের মোট জনসংখ্যা ১১,৮০৮ জন। এর মধ্যে পুরুষ ৫,৭৯৪ জন এবং মহিলা ৬,০১৪ জন। মোট পরিবার ২,৭৭৮টি।   শিক্ষা  ২০১১ সালের আদমশুমারি অনুযায়ী বড় মাছুয়া ইউনিয়নের সাক্ষরতার হার ৫২.৫%।   আরও দেখুন   মঠবাড়িয়া উপজেলা  মঠবাড়িয়া থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:মঠবাড়িয়া উপজেলার ইউনিয়ন
দেসিয়া মুরপোক্কু দ্রাবিড় কড়গম ( ;  ডিএমডিকে) হল তামিলনাড়ু রাজ্যের একটি ভারতীয় আঞ্চলিক রাজনৈতিক দল। এটি একটি দ্রাবিড় দল যা ১৪ সেপ্টেম্বর ২০০৫-এ মাদুরাইতে তামিলনাড়ু বিধানসভার বিরোধী দলের প্রাক্তন নেতা বিজয়কান্ত (ক্যাপ্টেন) দ্বারা প্রতিষ্ঠিত হয়েছিল। পার্টিটি প্রতিষ্ঠার তারিখ থেকে ১৪ ডিসেম্বর ২০২৩ পর্যন্ত এর প্রতিষ্ঠাতার নেতৃত্বে ছিল। ১৪ ডিসেম্বর ২০২৩ থেকে, ডিএমডিকে দলের সাধারণ সম্পাদক হিসাবে বিজয়কান্তের স্ত্রী প্রেমলতা বিজয়কান্তের নেতৃত্বে। দলটি ২৭ মে ২০১১ থেকে ২১ ফেব্রুয়ারি ২০১৬ পর্যন্ত তামিলনাড়ু বিধানসভায় প্রধান বিরোধী দল হিসাবে কাজ করেছিল। দলের সদর দফতর জওহরলাল নেহরু সালাই, কোয়াম্বেদু, চেন্নাইতে অবস্থিত।   তথ্যসূত্র   বিষয়শ্রেণী:তামিলনাড়ুর রাজ্য রাজনৈতিক দল বিষয়শ্রেণী:ভারতের রাজ্যস্তরের রাজনৈতিক দল বিষয়শ্রেণী:ভারতের আঞ্চলিকতাবাদী দল বিষয়শ্রেণী:ভারতের স্বীকৃত রাজ্যস্তরের রাজনৈতিক দল বিষয়শ্রেণী:তামিলনাড়ুর রাজনৈতিক দল বিষয়শ্রেণী:পুদুচেরির রাজনৈতিক দল বিষয়শ্রেণী:ভারতের রাজনৈতিক দল বিষয়শ্রেণী:এশিয়ার রাজনৈতিক দল বিষয়শ্রেণী:২০০৫-এ প্রতিষ্ঠিত রাজনৈতিক দল বিষয়শ্রেণী:দ্রাবিড় রাজনৈতিক দল বিষয়শ্রেণী:২০০৫-এ ভারতে প্রতিষ্ঠিত বিষয়শ্রেণী:২০০৫-এ এশিয়ায় প্রতিষ্ঠিত
জনালিকোট : পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জন শুমারি অনুসারে এর জনসংখ্যা ছিল ১১৭২ জন এবং খানার সংখ্যা ছিল ৩৮৭ টি। ২০০১ সালের শুমারি অনুসারে জনসংখ্যা ছিল ২০১৭ জন এবং সাক্ষরতার হার ছিল ৪৮%।   তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার ভূগোল অসম্পূর্ণ বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
মেহরিন রাহিল ( উর্দু/) একজন পাকিস্তানি মডেল, অভিনেত্রী। তিনি পারিবারিক প্রতিষ্ঠান আর-ভিশনের ব্যবস্থাপনা পরিচালক এবং উপস্থাপিকা যিনি পাকিস্তানি চলচ্চিত্র এবং ধারাবাহিকেও কাজ করেন।   তিনি মেরি জাত জাররা-ই-বেনিশান, দস্তান, মাস্তানা মাহি, আশক এবং জিন্দেগি গুলজার হ্যায়-তে প্রধান প্রধান চরিত্রে অভিনয়ের জন্য সর্বাধিক পরিচিত। তিনি ২০১১ সালে জাওয়াদ আহমাদের ভিরসা চলচ্চিত্রে আত্মপ্রকাশ করেন। ২০১৩ সালে তিনি একজন ব্রিটিশ পরিচালক স্টিভেন ডিন মুর পরিচালিত তামান্না চলচ্চিত্রে অভিনয় করেন।   প্রাথমিক জীবন  মেহরিন রাহিল অভিনেত্রী ও সমাজকর্মী সিমি রাহিলের মেয়ে। তার ভাই দানিয়াল রাহেলও একজন মডেল-অভিনেতা। তিনি লাহোর গ্রামার স্কুল এবং লাহোর কলেজ অফ আর্টস অ্যান্ড সায়েন্সে পড়াশোনা করেন এবং পরে লন্ডনে নৃত্য, নাটক এবং স্ক্রিপ্ট রাইটিংয়ের ডিপ্লোমার জন্য যান।   কর্মজীবন  ৮ বছর বয়সে মেহরিন রাহিল মডেল হিসাবে  তার কর্মজীবন শুরু করেছিলেন। তিনি আইসিআই, হেড অ্যান্ড শোল্ডার্স, প্যানটিন, লিপটন, টেলিনর, উফোন, পিটিসিএল এবং সুপার বিস্কুটের বিজ্ঞাপনে অভিনয় করেছেন।  তথ্যসূত্র  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:লাহোরের ব্যক্তি বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাকিস্তানি নারী মডেল বিষয়শ্রেণী:২১শ শতাব্দীর পাকিস্তানি অভিনেত্রী
স্টার ট্রিবিউন () যা স্টার ট্রিব (Star Trib) বা স্ট্রাইব (Strib) নামেও পরিচিত। এটি যুক্তরাষ্ট্রের মিনেসোটা অঙ্গরাজ্যের সর্বাধিক প্রচারিত পত্রিকা হিসেবে পরিচিত। এটি সপ্তাহের সাত দিনই প্রকাশিত হয়, এবং সেইন্ট পল-মিনিয়াপোলিস মহানগরীয় অঞ্চলের জন্য একটি আলাদা সংস্করণ এরা প্রকাশ করে। এছাড়া এটির বিভিন্ন অঙ্গরাজ্যব্যাপী সংস্করণগুলো মিনেসোটা, উইসকনসিন, আইওয়া, সাউথ ডাকোটা, এবং নর্থ ডাকোটাতেও পাওয়া যায়। এই পত্রিকাটির সবচেয়ে বড় প্রতিদ্বন্দী হচ্ছে পাইওনিয়ার প্রেস, যদিও এটি ছাড়াও ঐ অঞ্চলের আরো কিছু ভালো সার্কুলেটেড পত্রিকার সাথে এটির প্রতিযোগিতা চলে।   ইতিহাস  বর্তমানের স্টার ট্রিবিউন ১৯৮২ সালে প্রতিষ্ঠিত মিনিয়াপোলিস স্টার-এর প্রতিরূপ। মিনিয়াপোলিস স্টার ছিলো একটি সান্ধ্য দৈনিক। এছাড়া তখন তারা মিনিয়াপোলিস ট্রিবিউন নামে সকালেও একটি পত্রিকা প্রকাশ করতো।   তথ্যসূত্র   বিষয়শ্রেণী:মিনেসোটার সংবাদপত্র বিষয়শ্রেণী:মার্কিন যুক্তরাষ্ট্রের দৈনিক সংবাদপত্র বিষয়শ্রেণী:ইংরেজি দৈনিক পত্রিকা বিষয়শ্রেণী:১৮৬৭-এ প্রতিষ্ঠিত সংবাদপত্র বিষয়শ্রেণী:১৮৬৭-এ মিনেসোটায় প্রতিষ্ঠিত
নিবেদিতা বসু হলেন একজন ভারতীয় পরিচালক, যিনি বিভিন্ন টিভি ধারাবাহিক পরিচালনা করে থাকেন। তিনি পূর্বে বালাজী টেলিফিল্মসে ক্রিয়েটিভ ডিরেক্টর হিসেবে কাজ করেছেন। ২০১৫ সালে তিনি পরিচালক হিসেবে আত্মপ্রকাশ করেন।   কর্মজীবন  নিবেদিতা বসু ২০০০ সালে বালাজী টেলিফিল্মসে যোগ দেন। ২০০৪ সালে তিনি ডেপুটি ক্রিয়েটিভ ডিরেক্টর হিসেবে নিযুক্ত হন। তিনি কাসৌটি জিন্দেগি কি ও কিউঁ কি সাস ভি কাভি বহু থি ধারাবাহিকের কাহিনি নির্মাণের সাথে যুক্ত ছিলেন। তিনি হাম পাঁচ  কাহানি ঘর ঘর কি, কাব্যাঞ্জলি, কুসুম, কেয়া হোগা নিম্মো কা, কুটুম্ব, কস্তুরি কাহিঁ তো হোগা, করম আপনা আপনা, কসম সে, কাভি সৌতান কাভি সাহেলি, কোহি আপনা সা,   কেসার, তুঝ সাং প্রীত লাগতাই সাজনা, কাহিঁ কিসি রোজ, কাহি তো মিলেঙ্গে, কিয়া হাদসা কিয়া হাকিকত, কে স্ট্রিট পালি হ্যাউ, কিস দেশ মে হ্যায় মেরা দিল, কাম্মাল, খাওয়াইশ এর মত টিভি ধারাবাহিকে যুক্ত ছিলেন।  ২০০৯ সালে নিবেদিতা বসু বালাজী টেলিফিল্মসের চাকরি ছেড়ে দেন। এরপর, তিনি কলসিয়াম মিডিয়ায়র সাথে যুক্ত হন।  তিনি ২৪ শিরোনামের একটি টিভি ধারাবাহিকের সাথে যুক্ত ছিলেন, যেটা ছিল মার্কিন টিভি ধারাবাহিক ২৪ এর ভারতীয় সংস্করণ। টিভি ধারাবাহিকটি প্রযোজনার পাশাপাশি মুখ্য চরিত্রে অভিনয় করেছেন অনিল কাপুর।  ২০১৪ সালে তিনি হাউস অব অরিজিনালস নামে একটি প্রযোজনা প্রতিষ্ঠান প্রতিষ্ঠা করেন। ২০১৬ সালে তিনি ও তার প্রযোজনা প্রতিষ্ঠান মেরি আওয়াজ ভি পেহচানা হ্যায় নামের এক টিভি ধারাবাহিক প্রযোজনার সাথে যুক্ত ছিল। ২০১৭ সালে তিনি এক বিবাহ অ্যায়সি ভি নামের টিভি ধারাবাহিক প্রযোজনা করেছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ভারতীয় নারী টেলিভিশন প্রযোজক বিষয়শ্রেণী:ভারতীয় টেলিভিশন প্রযোজক বিষয়শ্রেণী:নারী টেলিভিশন প্রযোজক বিষয়শ্রেণী:১৯৭৮-এ জন্ম বিষয়শ্রেণী:ওয়েলহাম গার্লস স্কুলের প্রাক্তন শিক্ষার্থী
ডান|থাম্ব| প্রদত্ত লাল উপাত্ত বিন্দুগুলি থেকে নীল বাক্সে অর্থাৎ  অবস্থানে একটি অর্থপূর্ণ মান নির্ধারণ করা বহিঃপ্রক্ষেপণ সমস্যার একটি উদাহরণ। গণিতশাস্ত্রে বহিঃপ্রক্ষেপণ বলতে এক ধরনের প্রাক্কলন পদ্ধতি বা কৌশলকে বোঝায়, যার দ্বারা পর্যবেক্ষণকৃত উপাত্ত বিন্দুগুলির মূল পরিসরের বাইরে অন্য একটি চলকের সাথে সম্পর্কের ভিত্তিতে একটি চলকের মান প্রাক্কলন করে নতুন উপাত্ত বিন্দু অনুসন্ধান ও নির্মাণ করা হয়। এটি অন্তঃপ্রক্ষেপণের সাথে তুলনীয়। অন্তঃপ্রক্ষেপণে পর্যবেক্ষণলব্ধ জ্ঞাত উপাত্ত বিন্দুগুলির অন্তর্বর্তী অবস্থানে প্রাক্কলন সম্পন্ন করা হয়। অন্তঃপ্রক্ষেপণের তুলনায় বহিঃপ্রক্ষেপণে অনিশ্চয়তা ও অর্থহীন ফলাফল তৈরির ঝুঁকি বেশি হয়ে থাকে। আরেকটি অর্থে বহিঃপ্রক্ষেপণ বলতে কোনও একটি পদ্ধতির সম্প্রসারণকেও বোঝানো  হতে পারে, যেখানে ধরে নেয়া হয় যে অনুরূপ পদ্ধতিগুলি প্রযোজ্য। বহিঃপ্রক্ষেপণ পরিভাষাটি মানুষের অভিজ্ঞতার ক্ষেত্রেও প্রযোজ্য হতে পারে, যা জ্ঞাত অভিজ্ঞতাকে এমন একটি অঞ্চলে প্রক্ষেপণ, প্রসারণ বা সম্প্রসারণ করতে পারে, যা আগে জানা ছিল না বা আগে যার কোনও অভিজ্ঞতা ছিল না। এটি করার মাধ্যমে কোনও ব্যক্তি অজানা সম্পর্কে একটি অনুমান তৈরি করে (উদাহরণস্বরূপ, একজন চালক বর্তমানে দৃশ্যমান পরিস্থিতির বাইরে রাস্তার অবস্থা অনুমান করতে পারেন, তবে এই অনুমানগুলি সঠিক কিংবা ভুল হতে পারে)। অভ্যন্তরীণ পুনর্গঠন সমস্যায় বহিঃপ্রক্ষেপণ পদ্ধতি প্রয়োগ করা যেতে পারে।   আরও দেখুন   অধিসঙ্গতি অন্তঃপ্রক্ষেপণ অভ্যন্তরভাগ পুনর্নির্মাণ আসন্ন অবস্থান নির্ণয় চরম মান তত্ত্ব নির্ভরণ বিশ্লেষণ ন্যূনতম বহুপদী বহিঃপ্রক্ষেপণ পূর্বাভাস অবকাশ পূর্বাভাসদান প্রবণতা প্রাক্কলন বহিঃপ্রক্ষেপণ অধিক্ষেত্র বিশ্লেষণ বহুজালক পদ্ধতি রিচার্ডসন বহিঃপ্রক্ষেপণ স্থৈতিক বিশ্লেষণ   তথ্যসূত্র    উৎসপঞ্জি  Extrapolation Methods. Theory and Practice by C. Brezinski and M. Redivo Zaglia, North-Holland, 1991.  Avram Sidi: "Practical Extrapolation Methods: Theory and Applications", Cambridge University Press, ISBN 0-521-66159-5 (2003).    Claude Brezinski and Michela Redivo-Zaglia : "Extrapolation and Rational Approximation", Springer Nature, Switzerland, ISBN 9783030584177, (2020)  বিষয়শ্রেণী:বহিঃপ্রক্ষেপণ
২০২০ গ্রীষ্মকালীন অলিম্পিকে ফুটবল – পুরুষদের প্রতিযোগিতার নকআউট পর্ব-এর সকল ম্যাচ ২০২১ সালের ২২ হতে ২৮শে জুন তারিখ পর্যন্ত জাপানের টোকিওর জাতীয় স্টেডিয়াম, সাইতামার সাইতামা স্টেডিয়াম, ইয়োকোহামার ইয়োকোহামা আন্তর্জাতিক স্টেডিয়াম এবং সাপ্পোরোর সাপ্পোরো ডোমে অনুষ্ঠিত হবে। এই গ্রুপে এই আসরের আয়োজক জাপান, দক্ষিণ আফ্রিকা, মেক্সিকো এবং ফ্রান্স একে অপরের মুখোমুখি হবে। এই পর্বের কোয়ার্টার-ফাইনালে গ্রুপ এ-এর শীর্ষ ২টি দল গ্রুপ বি-এর শীর্ষ ২টি দলের এবং গ্রুপ সি-এর শীর্ষ ২টি দল গ্রুপ ডি-এর  শীর্ষ ২টি দল মুখোমুখি হবে। অতঃপর কোয়ার্টার-ফাইনালের বিজয়ী ৪টি দল দুই সেমি-ফাইনালে মুখোমুখি হবে। সেমি-ফাইনালে পরাজিত দল ব্রোঞ্জ পদক ম্যাচে এবং বিজয়ী দল ফাইনালে মুখোমুখি হবে।  নিম্নে তালিকাভুক্ত ম্যাচগুলোর সময় জাপান মান সময় অনুযায়ী উল্লেখ করা হয়েছে (ইউটিসি+৯)।  বিন্যাস নকআউট পর্বে, যদি একটি খেলার ফলাফল ৯০ মিনিট পরেও সমতায় থাকে, অতিরিক্ত সময়ের খেলা অনুষ্ঠিত হয়েছিল (১৫ মিনিট করে দুই অর্ধে ৩০ মিনিট)। যদি অতিরিক্ত সময়ের পরেও খেলার ফলাফল সমতায় থাকে, তবে খেলার ফলাফল পেনাল্টি শুট-আউটের মাধ্যমে নির্ধারণ করা ছিল।  এই প্রতিযোগিতার কোয়ার্টার-ফাইনালের জন্য নিম্নলিখিত সময়সূচী নির্ধারণ হয়েছে:  কোয়ার্টার-ফাইনাল ১: গ্রুপ এ-এ প্রথম স্থান অধিকারী বনাম গ্রুপ বি-এ দ্বিতীয় স্থান অধিকারী  কোয়ার্টার-ফাইনাল ২: গ্রুপ বি-এ প্রথম স্থান অধিকারী বনাম গ্রুপ এ-এ দ্বিতীয় স্থান অধিকারী  কোয়ার্টার-ফাইনাল ৩: গ্রুপ সি-এ প্রথম স্থান অধিকারী বনাম গ্রুপ ডি-এ দ্বিতীয় স্থান অধিকারী  কোয়ার্টার-ফাইনাল ৪: গ্রুপ ডি-এ প্রথম স্থান অধিকারী বনাম গ্রুপ সি-এ দ্বিতীয় স্থান অধিকারী  সেমি-ফাইনাল ম্যাচের সময়সূচী হচ্ছে:  সেমি-ফাইনাল ১: কোয়ার্টার-ফাইনাল ১-এর বিজয়ী বনাম কোয়ার্টার-ফাইনাল ২-এর বিজয়ী  সেমি-ফাইনাল ২: কোয়ার্টার-ফাইনাল ৩-এর বিজয়ী বনাম কোয়ার্টার-ফাইনাল ৪-এর বিজয়ী  ব্রোঞ্জ পদক ম্যাচের সময়সূচী হচ্ছে:  সেমি-ফাইনাল ১-এ পরাজিত দল বনাম সেমি-ফাইনাল ২-এ পরাজিত দল  স্বর্ণ পদক ম্যাচের সময়সূচী হচ্ছে:  সেমি-ফাইনাল ১-এর বিজয়ী বনাম সেমি-ফাইনাল ২-এর বিজয়ী  উত্তীর্ণ দল ৪টি গ্রুপের প্রতিটি গ্রুপ থেকে শীর্ষ দুই স্থান অধিকারী দল কোয়ার্টার-ফাইনালের জন্য উত্তীর্ণ হচ্ছে।   গ্রুপ  প্রথম স্থান অধিকারী  দ্বিতীয় স্থান অধিকারী  এ অনির্ধারিত অনির্ধারিত বি অনির্ধারিত অনির্ধারিত সি অনির্ধারিত অনির্ধারিত ডি অনির্ধারিত অনির্ধারিত  বন্ধনী  কোয়ার্টার-ফাইনাল গ্রুপ এ-এ প্রথম স্থান অধিকারী বনাম গ্রুপ বি-এ দ্বিতীয় স্থান অধিকারী  গ্রুপ বি-এ প্রথম স্থান অধিকারী বনাম গ্রুপ এ-এ দ্বিতীয় স্থান অধিকারী  গ্রুপ সি-এ প্রথম স্থান অধিকারী বনাম গ্রুপ ডি-এ দ্বিতীয় স্থান অধিকারী  গ্রুপ ডি-এ প্রথম স্থান অধিকারী বনাম গ্রুপ সি-এ দ্বিতীয় স্থান অধিকারী  সেমি-ফাইনাল ম্যাচ ২৫-এর বিজয়ী বনাম ম্যাচ ২৭-এর বিজয়ী  ম্যাচ ২৬-এর বিজয়ী বনাম ম্যাচ ২৮-এর বিজয়ী  ব্রোঞ্জ পদক ম্যাচ  স্বর্ণ পদক ম্যাচ  তথ্যসূত্র  বহিঃসংযোগ  ফিফায় ২০২০ গ্রীষ্মকালীন অলিম্পিকে ফুটবল – পুরুষদের প্রতিযোগিতা    নকআউট পর্ব
নানমুকান তিরুবন্ততি ()  শ্রী বৈষ্ণবধর্মের দ্বাদশ আলবরের একজন তিরুমলিসাই আলবর দ্বারা রচিত একটি তামিল হিন্দু সাহিত্যকর্ম।  ১০০ শ্লোকের  এই স্তবগানটি অন্ততি ধারার কাব্যিক কৌশলে গঠিত যা নালায়ীরা দিব্য প্রবন্ধম  নামক স্তোত্রসংকলনের অংশ।  এটি  পালনকর্তা দেবতা বিষ্ণুকে উৎসর্গ করা হয়েছে।   পণ্ডিতরা মত দিয়েছেন নানমুকান তিরুবন্ততি গ্রন্থটির প্রাথমিক উদ্দেশ্য ছিল নানমুকান (ব্রহ্মা) ও শঙ্করনের (শিব) উপর নারায়ণের (বিষ্ণু) আধিপত্য প্রতিষ্ঠা করা।    স্তোত্রগান   নান্মুকান তিরুবন্ততি-এর প্রথম স্তোত্রে বিষ্ণুর আধিপত্য সম্পর্কে কবি-সন্তের বিবৃতিতে বর্ণিত হয়েছে:  কবি এই রচনায় বিষ্ণুর নরসিংহ অবতার ও তার হিরণ্যকশিপু সংহারের উল্লেখ করেছেন:   আরও দেখুন    মুতাল তিরুবন্ততি  ইরন্তম তিরুবন্ততি  মুনরাম তিরুবন্ততি  তথ্যসূত্র   বহিঃসংযোগ  Nanmukan Tiruvantati text (Tamil)  বিষয়শ্রেণী:হিন্দু বৈষ্ণব পুঁথি বিষয়শ্রেণী:তামিল সাহিত্য গ্রন্থ বিষয়শ্রেণী:তামিল সাহিত্য বিষয়শ্রেণী:নালাইরা দিব্য প্রবন্ধ
সুধাত প্রজীব পাস্কল (; জন্ম: ১৫ অক্টোবর, ১৯৬১) কলম্বো এলাকায় জন্মগ্রহণকারী ক্রিকেট প্রশাসক ও সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।  দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন সুধাত পাস্কল।   খেলোয়াড়ী জীবন  ১৯৭৯ সালে সংক্ষিপ্ত সময়ের জন্যে সুধাত পাস্কলের প্রথম-শ্রেণীর খেলোয়াড়ী জীবন চলমান ছিল। ১৯৮০ সালে সাংবার্ষিক রয়্যাল-থোমিয়ান প্রতিযোগিতায় রয়্যাল কলেজ কলম্বো দলকে নেতৃত্ব দেন ও অসাধারণ ক্রিকেটার হিসেবে বিবেচিত হয়েছিলেন।  Royal-Thomian record holder Sumithra Warnakulasuriya   সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন সুধাত পাস্কল। ৯ জুন, ১৯৭৯ তারিখে নটিংহামে নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এরপর, ১৬ জুন, ১৯৭৯ তারিখে ম্যানচেস্টারে ভারত দলের বিপক্ষে সর্বশেষ ওডিআইয়ে অংশ নেন তিনি। সবগুলো খেলাই ইংল্যান্ডে অনুষ্ঠিত ১৯৭৯ ক্রিকেট বিশ্বকাপের দ্বিতীয় আসরে খেলেছিলেন। ঐ প্রতিযোগিতার পরপরই ব্রিটিশ আইলসে তিনি তার প্রথম-শ্রেণীর খেলাগুলোয় অংশ নিয়েছিলেন।  ১৭ বছর ২৩৭ দিন বয়স নিয়ে শ্রীলঙ্কার সর্বকনিষ্ঠ ওডিআই ক্রিকেটারের মর্যাদা লাভ করছেন তিনি। ঐ সময়ে শ্রীলঙ্কা দল আইসিসি’র পূর্ণাঙ্গ সদস্য না থাকায় টেস্ট ক্রিকেটে অংশগ্রহণের মর্যাদাপ্রাপ্ত হননি।   অবসর  ১৯৮১ সালে মার্কিন যুক্তরাষ্ট্রে অভিবাসিত হন। ফলে, কার্যত তার আন্তর্জাতিক ক্রিকেট জীবনের সমাপ্তি ঘটে। বেরিয়া কলেজে অধ্যয়ন করেন। এরপর, রাষ্ট্রবিজ্ঞান বিষয়ে স্নাতকোত্তর ডিগ্রী লাভ করেন। ১৯৯৭ থেকে ২০০৮ সালে শ্রীলঙ্কান ক্রিকেটে প্রশাসকের ভূমিকায় অবতীর্ণ হয়েছিলেন। বর্তমানে তিনি কানাডায় বসবাস করছেন।   তথ্যসূত্র    আরও দেখুন   রঞ্জন মাদুগালে  পিয়াল বিজেতুঙ্গে  ১৯৭৯ আইসিসি ট্রফি  প্রথম-শ্রেণীর ক্রিকেট দলসমূহের বর্তমান তালিকা  শ্রীলঙ্কান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৭৯ ক্রিকেট বিশ্বকাপের ক্রিকেটার বিষয়শ্রেণী:কলম্বো থেকে আগত ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:রয়্যাল কলেজ, কলম্বোর প্রাক্তন শিক্ষার্থী
অষ্টক সংখ্যা পদ্ধতি ( অকটাল নাম্বার সিস্টেম; সংক্ষেপে Oct) বলতে ৮-ভিত্তিক একটি সংখ্যা পদ্ধতি বা গণনা পদ্ধতি। অর্থাৎ প্রতিটি সংখ্যার জন্য শুধুমাত্র ৮টি সম্ভাব্য অঙ্ক নিয়ে অষ্টক সংখ্যা পদ্ধতি গঠিত হয়। অঙ্কগুলি হলো ০ থেকে ৭ পর্যন্ত।  সমাজের সর্বত্র প্রচলিত দশমিকে যখন একটি গণনা ৯, ১৯ ইত্যাদি অতিক্রম করে, তখন গণনা ০ থেকে পুনরায় শুরু হয়। কিন্তু পরবর্তী ঘরের অঙ্কের মান এক বৃদ্ধি পায় (৯-এর পরে আসে ১০, ১৯-এর পরে আসে ২০)। একইভাবে, অষ্টক পদ্ধতিতে গণনা যখন ৭ অতিক্রম করে, তখন ০ থেকে গণনা পুনরায় আরম্ভ হয় এবং পরবর্তী ঘরের অঙ্কের মান ১ বৃদ্ধি পায়। সুতরাং ৭-এর পরে আসে ১০ (দশমিক সংখ্যা পদ্ধতিতে যার মান ৮x১ = ৮), ১৭-এর পরে আসে ২০ (দশমিক সংখ্যা পদ্ধতিতে যার মান ৮x২ = ১৬)।   সংখ্যা পদ্ধতির রূপান্তর ঃ-  থাম্ব|ডান|অষ্টক সংখ্যা পদ্ধতিতে রূপান্তর থাম্ব|ডান|অষ্টক সংখ্যা পদ্ধতি থেকে বাইনারিতে রূপান্তর  অষ্টক সংখ্যা থেকে দশমিক সংখ্যায় রূপান্তর  অষ্টক সংখ্যা থেকে দশমিক সংখ্যায় রূপান্তর করার সূত্র হলো :  যেখানে a গুলি হলো অষ্টক সংখ্যা পদ্ধতির অঙ্ক।   দশমিক সংখ্যা থেকে অষ্টক সংখ্যায় রূপান্তর  ক্রমাগত দশমিক সংখ্যাকে ৮ দিয়ে ভাগ করে যেতে থাকলে যে ভাগশেষ হয়, সেগুলোকে উলটে লিখলেই তুল্য অষ্টক সংখ্যা পাওয়া যায়।   তথ্যসূত্র   বিষয়শ্রেণী:সংখ্যাপদ্ধতি বিষয়শ্রেণী:গণিত বিষয়শ্রেণী:দ্বিমিক পাটিগণিত
পানিহার পাবলিক লাইব্রেরি, রাজশাহীর গোদাগাড়ী উপজেলার পানিহার নামক গ্রামে ব্যক্তি উদ্যোগে প্রতিষ্ঠিত একটি গণগ্রন্থাগার। এনাতুল্লাহ মাস্টার নামের এক সমাজহিতৈষী ১৯৪৫ সালে এটি প্রতিষ্ঠা করেন। বর্তমানে এখানে ৭ হাজারের অধিক বই রয়েছে।   ইতিহাস  পানিহার গ্রামের এনাতুল্লাহ মুর্শিদাবাদের নবাব বাহাদুর ইনস্টিটিউট থেকে বাংলা ১৩১৮ সালে এন্ট্রান্স পাশ করে সেখানেই শিক্ষকতা শুরু করেছিলেন। সে সময় তিনি নবাব বাহাদুর হাইস্কুলের লাইব্রেরির সদস্য ছিলেন। উক্ত লাইব্রেরিতে নিয়মিত পাঠক হিসেবে বই পড়তে পড়তে বইয়ের প্রতি তার মায়া তৈরি হয় এবং নিজ গ্রামে একটা লাইব্রেরি প্রতিষ্ঠার পরিকল্পনা করেন।   এলাকায় ফিরে তিনি প্রথমে আইহাই গ্রামে একটা স্কুল প্রতিষ্ঠা করেন। সে সময় তিনি শিক্ষার্থীদের জন্য কলকাতা থেকে বই আনতেন। এ সময় একটি লাইব্রেরি প্রতিষ্ঠার অভিপ্রায় থেকে অল্প অল্প করে পাঠ্যবইয়ের বাইরে বই সংগ্রহ করতে শুরু করেন। ১৯৪৫ সালে বইয়ের মোটামুটি একটা সংগ্রহ দাঁড়ালে একটি মাটির ঘরে লাইব্রেরিটি প্রতিষ্ঠা করেন। সে সময় লাইব্রেরির জন্য বই সংগ্রহের জন্য তিনি গ্রামের মানুষের সহযোগিতা নিয়েছিলেন।  বইয়ের মোটামুটি একটা সংগ্রহ দাঁড়ালে ১৯৪৫ সালে একটি মাটির ঘরে গ্রন্থাগারটি প্রতিষ্ঠা করেন। একই সময়ে উক্ত এলাকা থেকে তার সহপাঠী সাগরাম মাঝি এমএলএ নির্বাচিত হন। লাইব্রেরিটিকে গড়ে তুলতে তিনিও এনায়েত উল্লাহকে সহযোগিতা করেন। ১৯৫৮ সালে এটি ‘পানিহার পাবলিক লাইব্রেরি’ নামে মঞ্জুরি প্রাপ্ত হয়।  সংগ্রহ বিভিন্ন বিষয়ের ওপরে বর্তমানে ৭ হাজারের অধিক বই রয়েছে। সঠিক পরিচর্যার ওভাবে অনেক বই ইতোমধ্যে নষ্ট হয়ে গিয়েছে।  তথ্যসূত্র  বিষয়শ্রেণী:বাংলাদেশের গ্রন্থাগার
সেনোন দিয়াস (, ; ৩১ ডিসেম্বর ১৮৮০ – ৫ সেপ্টেম্বর ১৯৪৮; সেনোন দিয়াস নামে সুপরিচিত) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় রোসারিও সেন্ত্রাল এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেছিলেন।  সেনোন ১৯০৬ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি সর্বমোট ৯ ম্যাচে অংশগ্রহণ করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।  আন্তর্জাতিক ফুটবল সেনোন কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।  ব্যক্তিগত জীবন সেনোন দিয়াস ১৮৮০ সালের ৩১শে ডিসেম্বর তারিখে আর্জেন্টিনার কর্দোবায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৪৮ সালের ৫ই সেপ্টেম্বর তারিখে, আর্জেন্টিনার কর্দোবায় ৬৭ বছর বয়সে তিনি মৃত্যুবরণ করেছেন।  পরিসংখ্যান আন্তর্জাতিক  দল  সাল  ম্যাচ  গোল আর্জেন্টিনা  ১৯০৬  ১  ০ ১৯১৩  ৪  ০ ১৯১৬  ৪  ০ সর্বমোট  ৯  ০  তথ্যসূত্র  বহিঃসংযোগ         বিষয়শ্রেণী:১৮৮০-এ জন্ম বিষয়শ্রেণী:১৯৪৮-এ মৃত্যু বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:কর্দোবার (আর্জেন্টিনা) ফুটবলার
যশোর-১০ আসন ছিল বাংলাদেশের জাতীয় সংসদের নির্বাচনী এলাকার একটি। এটি যশোর জেলায় অবস্থিত জাতীয় সংসদের আসন ছিল।   সীমানা    ইতিহাস  যশোর-১০ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩আবদুর রশীদ বিশ্বাসবাংলাদেশ আওয়ামী লীগ১৯৭৯এম নাজিমুদ্দিন আল আজাদবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:যশোর জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
কলাপাড়া পৌরসভা বাংলাদেশের পটুয়াখালী জেলার অন্তর্গত কলাপাড়া উপজেলার একটি নগরভিত্তিক স্থানীয় সরকার সংস্থা। ১৯৯৭ সালে পৌরসভাটি প্রতিষ্ঠিত হয়  এটি একটি ক শ্রেনীর পৌরসভা।    ইতিহাস  ১৯৯৭ সালের ১ মার্চ পটুয়াখালী জেলার কলাপাড়া উপজেলার ২নং টিয়াখালীর ইউনিয়নের খেপুপাড়া ওবাদুরতলী ২টি মৌজার ৩.৭৫ বর্গ কি.মি. এলাকা নিয়ে ১লা মার্চ গ শ্রেণীর পৌরসভা হিসেবে কলাপাড়া পৌরসভা প্রতিষ্ঠিত হয়। পরবর্তীতে ২০০৯ সালের ৩০ মার্চ এটি খ শ্রেণীর পৌরসভায় উন্নীত হয়।    প্রশাসনিক অবকাঠামো  কলাপাড়া পৌরসভার বর্তমান আয়তন ৩.৭৫বর্গ কিলোমিটার।  কলাপাড়া পৌরসভা বাংলাদেশের সর্ব দক্ষিণে আন্ধার মানিক নদীর তীরে অবস্থিত। এর উত্তরে, পশ্চিমে ও পূর্বে টিয়াখালী ইউনিয়ন অবস্থিত। ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।  এ পৌরসভার প্রশাসনিক কার্যক্রম কলাপাড়া থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী কলাপাড়া পৌরসভার মোট জনসংখ্যা ১৭,৩৩২ জন। এর মধ্যে পুরুষ ৮,৮৮৭ জন এবং মহিলা ৮,৪৪৫ জন। মোট পরিবার ৪,৩৪৭টি।   শিক্ষা  ২০১১ সালের আদমশুমারি অনুযায়ী কলাপাড়া পৌরসভার সাক্ষরতার হার ৬৮.২%।   মেয়রদের তালিকা   মোহাম্মদ রবিউল ইসলাম,পৌর প্রশাসক  এস, এম, রাকিবুল আহসান , মেয়র (কার্যকাল ২৪/০২/২০১১ -)  বাবু বিপুল চন্দ্র হালাদার,মেয়র কার্যকাল বর্তমান   তথ্যসূত্র    বহিঃসংযোগ   বিষয়শ্রেণী:পটুয়াখালী জেলার পৌরসভা বিষয়শ্রেণী:কলাপাড়া উপজেলা
জুডি ক্যান্টি (৫ অক্টোবর ১৯৩১ – ৯ জুলাই ২০১৬) ছিলেন একজন অস্ট্রেলীয় ক্রীড়াবিদ যিনি ১৯৪৮ সালের গ্রীষ্মকালীন অলিম্পিকে দীর্ঘ লম্ফে প্রতিদ্বন্দ্বিতা করেছিলেন, মাত্র ১৬ বছর বয়সে তিনি ৭ম স্থান অর্জন করেছিলেন।      তথ্যসূত্র   বিষয়শ্রেণী:১৯৫০ ব্রিটিশ এম্পায়ার গেমসের মল্লক্রীড়াবিদ (ট্র্যাক অ্যান্ড এবং ফিল্ড) বিষয়শ্রেণী:কমনওয়েলথ গেমসে রৌপ্যপদক বিজয়ী অস্ট্রেলীয় বিষয়শ্রেণী:কমনওয়েলথ গেমসের অ্যাথলেটিক্সে পদক বিজয়ী বিষয়শ্রেণী:অস্ট্রেলীয় নারী দীর্ঘ লম্ফবিদ বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:১৯৪৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১৬-এ মৃত্যু বিষয়শ্রেণী:১৯৩১-এ জন্ম বিষয়শ্রেণী:নিউ সাউথ ওয়েলসের নারী ক্রীড়াবিদ